CELEX: 62011TN0149
Language: et
Date: 2011-03-11 00:00:00
Title: Kohtuasi T-149/11: 11. märtsil 2011 esitatud hagi — GS versus parlament ja nõukogu

14.5.2011   
            
            
               ET
            
            
               Euroopa Liidu Teataja
            
            
               C 145/31
            
         11. märtsil 2011 esitatud hagi — GS versus parlament ja nõukogu
   (Kohtuasi T-149/11)
   2011/C 145/52
   Kohtumenetluse keel: saksa
   
      Pooled
   
   
      Hageja: GS Gesellschaft für Umwelt- und Energie-Serviceleistungen mbH (Eigeltingen, Saksamaa) (esindaja: Rechtsanwalt J. Schmidt)
   
      Kostja: Euroopa Liidu Parlament ja Nõukogu
   
      Nõuded
   
   Hageja palub Üldkohtul:
   
               —
            
            
               Tühistada Euroopa Parlamendi ja nõukogu 15. detsembri 2010. aasta määruse (EL) nr 1210/2010 euromüntide autentimise ja ringlusse kõlbmatute euromüntide käitlemise kohta artikli 8 lõike 2 teine lause;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja järgmised väited:
   
               1.
            
            
               Vaidlustatud eeskiri kujutab endast Euroopa Liidu põhiõiguste harta artiklite 15 ja 16 riivet
               
                           —
                        
                        
                           Sellega seoses väidab hageja, et määruse (EL) nr 1210/2010 (1) artikli 8 lõige 2 riivab tema kutse- ja ettevõtlusvabadust, kuna tema käive on pärast vaidlustatud määruse jõustumist vähenenud.
                        
                     
         
               2.
            
            
               Vaidlustatud eeskiri kujutab endast Euroopa Liidu põhiõiguste harta artikli 17 riivet
               
                           —
                        
                        
                           Hageja väidab, et määruse nr 1210/2010 artikli 8 lõige 2 riivab ka tema õigust omandile, kuna see piirab tema alustatud majandustegevusega tegelemise õiguse kasutamist.
                        
                     
                           —
                        
                        
                           Peale selle võimaldab vaidlustatud eeskiri hageja omandi vahetut riivet seetõttu, et talt võetakse ilma hüvitiseta ära tema omandis olevad euromündid.
                        
                     
         
               3.
            
            
               Vaidlustatud eeskiri on seadusandja eesmärgi saavutamiseks ebasobiv ja ebaproportsionaalne
               
                           —
                        
                        
                           Sellega seoses väidab hageja, et kutse- ja ettevõtlusvabadust ning õigust omandile võib piirata, kui piirangute eesmärk vastab üldisele huvile ning kui piirangud ei ole taotletava eesmärgiga ebaproportsionaalsed. Hageja on seisukohal, et vaidlustatud eeskiri on üleliigne, seadusandja eesmärgi saavutamiseks ebasobiv ning pealegi takistav. Seega on see ebaproportsionaalne ning ebasobiv, et õigustada hageja põhiõiguste riivamist.
                        
                     
         
      (1)  Euroopa Parlamendi ja nõukogu 15. detsembri 2010. aasta määrus (EL) nr 1210/2010 euromüntide autentimise ja ringlusse kõlbmatute euromüntide käitlemise kohta (ELT L 339, lk 1).